钦定古今图书集成/明伦汇编/官常典/第700卷 > 《李云传论》宋·范晔
## 钦定古今图书集成/明伦汇编/官常典/第700卷 > 《李云传论》宋·范晔

论曰：《礼》有五谏，讽为上。若夫托物见情，因文载旨，使
言之者无罪，闻之者足以自戒，贵在于意达言从，理
归乎正，曷其绞讦摩上，以衒沽成名哉？李云草茅之
生，不识失身之义，遂乃露布帝者，班檄三公，至于诛
死而不顾，斯岂古之狂也！夫未信而谏，则以为谤己，
故说者识其难焉。